- Upphafsmínúturnar einkendust mikið af klúðrum og töpuðum boltum . Eftir fyrstu 5 mínúturnar voru keflvíkingar komnir í 3 stiga forystu , 8 - 11 . Keflavík beit vel frá sér og komu sér í ágæta forystu var Milka kominn með 11 stig þegar um 3 mínútur voru eftir af leikhlutanum . En Stjörnumenn tóku gott áhlaup og minnkuðu þetta í 3 stig þegar leikhlutinn rann út , flautukarfa . 24 - 21 ! - 2. leikhluti byrjaði hreint út sagt hræðilega fyrir keflvíkinga en þeir voru að tapa leikhlutanum 18 - 9 og þar með lentir undir . En þá hrukku þeir heldur betur í gang með ákveðna menn í fararbroddi eins og Deane Williams sem var með 11 fráköst og gífurlega öflugur í teignum að vanda . Einnig var Dominykas Milka með 19 stig og Khalil með 16 stig . Hörður Axel stigalaus en hann var að skila 6 stoðsendingum . En Keflavík endaði á að vinna leikhlutann 24 - 19. - Khalil kom síðan með troðslu þegar hann rölti meðfram endalínunni og bombaði honum yfir einn Stjörnumanninn . Reggie fékk óþvegið þegar hann fékk þungt högg á hnakkann og uppskar stóran skurð þannig að mikið blæddi úr höfði hans en hann hljóp hlæjandi útaf sem betur fer . Keflvíska stálið svíkur ekki . Mikil stöðubarátta var í þessum leikhluta og Stjörnumenn mikið að reyna að negla 3 stiga skotum . Deane Williams hélt áfram að skila sínu og var öflugur . Leikhlutinn vannst samt sem áður 23 - 20 og fóru keflvíkingar með 11 stiga forystu inni lokafjórðung leiksins , 60 - 71. - Keflavík tók leikhlé eftir að Stjarnan minnkaði þetta niður í 7 stig og Hörður Axel byrjaði á því að setja einn gullfallegan þrist . Mómentið var Keflavíkur og Khalil ákvað því að hamra einni almennilegri troðslu í grillið á stjörnumönnum og þeir tóku því leikhlé þegar um 6 mínútur voru eftir . Hörður Axel hélt áfram að setja mikilvæg skot og setti þriggja stiga skot þegar lítið var eftir af skotklukkunni . Góðar fréttir fyrir Keflavík þegar Reggie Dupree mætti aftur inná með alvöru plástur um höfuðið sem Sævar hafði smellt á hann . Síðan kom hrikalega slæmur kafli hjá Keflavík og Stjarnan átti húsið á þessum tíma og gáfu keflvíkingar þeim hverja körfuna á fætur annarri . Þannig að Hjalti gat ekki annað en tekið leikhlé . Stjarnan pressaði stíft en hver annar en Reggie Dupree neglir einum RISA þrist og kemur Keflavík í 6 stiga forystu . Khalil brunaði síðan upp í hraðaupphlaup og var tekinn illa niður af leikmanni Stjörnunar sem átti klárlega að fá eitthvað meira en ásetningsvillu . En Keflavík kláraði leikinn af krafti og uppskar gjörsamlega frábæran útisigur á Stjörnumönnum 91 - 103 ! Frábær sigur í Ásgarði hjá Keflavík staðreynd ! Heilt yfir frábær leikur þar sem við vorum betri meirihluta leiksins . Stjörnumenn búa samt sem áður yfir miklum gæðum og reynslu og voru aldrei langt undan . Slæmur kafli hjá okkar mönnum í 4. leikhluta þar sem Stjörnumenn minnkuðu muninn niður í 3 stig . En mikilvæg skot duttu niður hjá okkur á lokakaflanum og uppskárum við flottan sigur á útivelli og höldum áfram að sækja okkur stig og erum komin í 4 - 0 takk fyrir pent ! Hverjir stóðu uppúr ? Það voru margir í Keflavíkurliðinu sem voru að skila tölum í kvöld . En erlendu leikmennirnir okkar skiluðu ALLIR tvöfaldri tvennu sem er hreint út sagt magnað . Einnig stýrði Hörður Axel leiknum frábærlega að vana og mataði stóru strákana . Dominykas Milka var að okkar mati fremstur meðal jafningja í kvöld .